**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

 **POSĖDŽIO PROTOKOLAS**

2022-03-15 Nr. TAR-28

 Posėdžio data – 2022 m. kovo 9 d.

 Pradžia – 14.00 val. (nuotoliniu būdu).

 Posėdžio pirmininkas – Aidas Kaveckis.

 Posėdžio sekretorė – Lietutė Demidova.

 Posėdyje dalyvauja komiteto nariai: Arvydas Vaitkus, Arūnas Barbšys, Vytis Radvila, Saulius Budinas, Rimantas Taraškevičius. Nedalyvauja Ela Andrejeva.

 Posėdyje dalyvauja Savivaldybės administracijos darbuotojai: Savivaldybės administracijos direktorius G. Neniškis, Turto valdymo skyriaus vedėjas E. Simokaitis, Socialinės paramos skyriaus vedėja A. Liesytė, Savivaldybės administracijos vyr. patarėjas D. Petrolevičius, Projektų skyriaus vedėja E. Jurkevičienė, L.e.p. Strateginio planavimo skyriaus vedėja S. Kačerauskaitė, Finansų skyriaus vedėja K. Petraitienė, Švietimo skyriaus vedėja L. Prižgintienė, Socialinio būsto skyriaus vedėja L. Murauskienė, tarybos narė L. Juknienė.

 Kviestieji asmenys: BĮ „Klaipėdos paplūdimiai“ vadovas O. Marinič, Priekrantės verslinės ir rekreacinės žuvininkystės asociacijos pirmininkas M. Rimeikis.

 Dėl darbotvarkės

 A. Kaveckis siūlo papildyti darbotvarkę šiais klausimais: „Dėl užsieniečių, pasitraukusių iš Ukrainos dėl Rusijos federacijos karinių veiksmų Ukrainoje, vaikų priėmimo į Klaipėdos miesto savivaldybės švietimo įstaigas“, „Dėl humanitarinės pagalbos suteikimo“.

 DARBOTVARKĖ (patvirtinta už-5):

 1. Dėl užsieniečių, pasitraukusių iš Ukrainos dėl Rusijos federacijos karinių veiksmų Ukrainoje, vaikų priėmimo į Klaipėdos miesto savivaldybės švietimo įstaiga. Pranešėja L. Prižgintienė.

 2. Dėl humanitarinės pagalbos suteikimo. Pranešėja K. Petraitienė.

3. Dėl Klaipėdos miesto savivaldybės tarybos 2019 m. birželio 20 d. sprendimo Nr. T2-183 „Dėl sutikimo perimti valstybės turtą ir jo perdavimo valdyti, naudoti ir disponuoti patikėjimo teise“ pakeitimo. Pranešėjas E. Simokaitis.

4. Dėl savivaldybės būstų pardavimo. Pranešėjas E. Simokaitis.

5. Dėl Klaipėdos miesto savivaldybės tarybos 2021 m. lapkričio 25 d. sprendimo Nr. T2-279 „Dėl Materialinės paramos įstatyme nenumatytais atvejais teikimo tvarkos aprašo patvirtinimo“ pakeitimo. Pranešėja A. Liesytė.

6. Dėl Klaipėdos miesto savivaldybės tarybos 2014 m. balandžio 30 d. sprendimo Nr. T2-81 „Dėl išmokos dydžio seniūnaičiams nustatymo ir išmokų seniūnaičiams su jų, kaip seniūnaičių, veikla susijusioms išlaidoms apmokėti mokėjimo ir atsiskaitymo tvarkos aprašo patvirtinimo“ pakeitimo. Pranešėjas D. Petrolevičius.

7. Dėl atleidimo nuo socialinio būsto nuomos mokesčio mokėjimo. Pranešėja L. Murauskienė.

8. Dėl pritarimo projekto „Žvejybos produktų iškrovimo vietos prie Pilies tilto Klaipėdoje įrengimas“ įgyvendinimui. Pranešėja E. Jurkevičienė.

9. Dėl Klaipėdos miesto savivaldybės tarybos 2016 m. kovo 31 d. sprendimo Nr. T2-79 „Dėl atstovų delegavimo į Klaipėdos miesto integruotos teritorijų vystymo programos įgyvendinimo koordinavimo grupę“ pakeitimo. Pranešėja E. Jurkevičienė.

10. Dėl Klaipėdos miesto savivaldybės infrastruktūros plėtros rėmimo programos 2021 metų lėšų panaudojimo **ataskaitos patvirtinimo. Pranešėja S. Kačerauskaitė.**

11. Dėl skolų už valstybinės žemės nuomą pripažinimo beviltiškomis ir jų nurašymo. Pranešėja K. Petraitienė.

12. Dėl Klaipėdos miesto savivaldybės tarybos 2017 m. gruodžio 21 d. sprendimo Nr. T2-328 „Dėl Klaipėdos miesto savivaldybės neformaliojo vaikų švietimo lėšų skyrimo ir naudojimo tvarkos aprašo patvirtinimo“ pripažinimo netekusiu galios. Pranešėja L. Prižgintienė.

13. Dėl pritarimo dalyvauti „Tūkstantmečio mokyklų“ programoje partnerio teisėmis. Pranešėja L. Prižgintienė.

14. Dėl sutikimo reorganizuoti Klaipėdos miesto savivaldybės biudžetinę įstaigą Klaipėdos lopšelį-darželį „Putinėlis“. Pranešėja L. Prižgintienė.

15. Dėl sutikimo reorganizuoti Klaipėdos miesto savivaldybės biudžetinę įstaigą Klaipėdos darželį „Gintarėlis“. Pranešėja L. Prižgintienė.

16. Dėl sutikimo reorganizuoti Klaipėdos miesto savivaldybės biudžetines įstaigas Klaipėdos lopšelį-darželį „Pingvinukas“ ir Klaipėdos lopšelį-darželį „Vėrinėlis“. Pranešėja L. Prižgintienė.

1. SVARSTYTA. Užsieniečių, pasitraukusių iš Ukrainos dėl Rusijos federacijos karinių veiksmų Ukrainoje, vaikų priėmimas į Klaipėdos miesto savivaldybės švietimo įstaigas.

Pranešėja – L. Prižgintienė. Teigia, kad sprendimo tikslas – nustatyti supaprastintą priėmimo į Savivaldybės švietimo įstaigas tvarką mokiniams, atvykusiems iš Ukrainos. Uždaviniai: 1) nustatyti mokinių priėmimo į Savivaldybės švietimo įstaigas procedūras; 2) numatyti atlyginimo mokėjimo ikimokyklinėse ir priešmokyklinėse grupėse bei neformaliojo vaikų švietimo mokyklose ir formalųjį švietimą papildančio ugdymo mokyklose (toliau – Centras) lengvatų taikymo galimybes.

L. Prižgintienė sako, kad patvirtinus šį sprendimo projektą, bus numatytos naujos teisinio reglamentavimo nuostatos, susijusios su priėmimo tvarka į Savivaldybės švietimo įstaigas mokiniams, atvykusiems iš Ukrainos, su atlyginimo mokėjimu bei lengvatų taikymu ikimokyklinėse ir priešmokyklinėse grupėse bei Centruose.

L. Prižgintienė prašo leisti pakoreguoti sprendimo projekto 1.5 punkto paskutinį sakinį ir vietoje „Sprendimai dėl lengvatų taikymo priimami Savivaldybės tarybos nustatyta tvarka“ parašyti: „Sprendimą dėl lengvatų taikymo priima įstaigos vadovas.“

V. Radvila teigia, kad frakcijos (Demokratų frakcijos „Vardan Klaipėdos“) vardu išsiųstas raštas pakoreguoti sprendimo projektą ir papildyti nauju 1.4 punktu: „1.4. Vaikams, priimtiems į ikimokyklinio ar priešmokyklinio ugdymo grupes, iki 2022/2023 ugdymo metų pabaigos maitinimo paslaugos teikiamos neatlygintinai. Švietimo įstaigos negautos pajamos iš įmokų už maitinimo paslaugą dėl taikomos lengvatos yra skiriamos iš Savivaldybės biudžeto lėšų“. Pakoreguoti pateikto Savivaldybės administracijos sprendimo projekto 1.4 punktą papildant: „nuo 2023/2024 ugdymo metų pradžios“, pakeisti sprendimo projektų punktų numeraciją.

S. Budinas sako, kad yra Liberalų sąjūdžio frakcija pateikė siūlymą – „siekiant efektyviai ir emociškai saugiai integruoti iš Ukrainos atvykusius moksleivius Klaipėdos miesto švietimo įstaigose, kaip prioritetines siūlome numatyti dvi mokymo įstaigas – Santarvės progimnaziją ir Žaliakalnio gimnaziją, kurioms būtų skiriamas papildomas finansavimas iš miesto biudžeto“.

L. Juknienė siūlo (ukrainiečių prašymu, kad mokyklinio amžiaus vaikai, atvykę iš agresiją išgyvenančios Ukrainos, kiek įmanoma saugiai emociškai ir psichologiškai jaustųsi mūsų šalyje) organizuoti ugdymo procesą Klaipėdos Jūrų kadetų mokykloje, kuriai būtų skiriamas papildomas finansavimas iš miesto biudžeto.

A. Vaitkus prašo kalbėti apie sprendimo projektą. Siūlo šiandien nekalbėti į kurias mokyklas bus priimami vaikai.

R. Taraškevičius siūlo pritarti sprendimo projektui.

V. Radvila teigia, kad mokyklos susiduria su padidėjusia administracine našta, todėl yra frakcijos siūlymas atleisti visus nuo mokesčių už maitinimą. Mokestis būtų pradėtas imti nuo 2023 m. sausio 1 d.

A. Vaitkus pritaria Demokratų frakcijos „Vardan Klaipėdos“ frakcijos siūlymui. Sako, kad turime politiškai aiškiai deklaruoti, kad stengiamės padėti žmonėms, pasitraukusiems iš Ukrainos dėl Rusijos federacijos karinių veiksmų. Pritaria L. Juknienės siūlymui, kad neorganizuoti ukrainiečių vaikų ugdymo rusakalbių mokyklose.

A. Kaveckis siūlo pritarti Demokratų frakcijos „Vardan Klaipėdos“ siūlymui.

R. Taraškevičius siūlo Savivaldybės administracijai išnagrinėti išsakytus L. Juknienės, S. Budino siūlymus ir teikti naują sprendimo projektą.

NUTARTA. Pritarti pateiktam sprendimo projektui su siūlymais:

1.1. Papildyti sprendimo projektą nauju 1.4 punktu: „1.4. Vaikams, priimtiems į ikimokyklinio ar priešmokyklinio ugdymo grupes, iki 2022/2023 ugdymo metų pabaigos maitinimo paslaugos teikiamos neatlygintinai. Švietimo įstaigos negautos pajamos iš įmokų už maitinimo paslaugą dėl taikomos lengvatos yra skiriamos iš Savivaldybės biudžeto lėšų“.

1.2. Pakeisti sprendimo projekto punktų numeraciją - 1.4 punktas tampa 1.5 punktu, 1.5 punktas tampa 1.6 punktu.

1.3. Papildyti sprendimo projekto 1.5 punktą (pagal pakeistą numeraciją) žodžiais: „Nuo 2023/2024 ugdymo metų pradžios“ (toliau kaip tekste).

1.4. Išnagrinėti pateiktus L. Juknienės, S. Budino siūlymus ir teikti sprendimo projektą (dėl galimybės steigti naujas klases).

Pritarta (A. Kaveckis, A. Vaitkus, A. Barbšys, V. Radvila, S. Budinas, R. Taraškevičius).

 2. SVARSTYTA. Humanitarinės pagalbos suteikimas.

 Pranešėja – K. Petraitienė. Pažymi, kad sprendimo projekto esmė, tikslai ir uždaviniai **-** gauti Savivaldybės tarybos pritarimą skirti humanitarinę pagalbą Ukrainai. Pritarus pateiktam sprendimo projektui, bus suteikta 150 000 Eur humanitarinė pagalba Ukrainai.

 K. Petraitienė prašo leisti pakoreguoti sprendimo projekto preambulę (ištaisyti klaidas) ir išdėstyti ją taip: Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos vystomojo bendradarbiavimo ir humanitarinės pagalbos įstatymo 10 straipsnio 2 ir 4 dalimis, 11 straipsnio 2 dalimi, Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo, patvirtinto Lietuvos Respublikos Vyriausybės 2014 m. kovo 26 d. nutarimu Nr. 278 „Dėl Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo“, 2 punktu ir atsižvelgdama į Odesos miesto tarybos vykdomojo komiteto 2022-03-03 prašymą Nr. 02.2-16вих /106, Lietuvos Respublikos užsienio reikalų ministerijos 2022-03-04 rekomendaciją teikti humanitarinę pagalbą Ukrainai ir Vystomojo bendradarbiavimo ir humanitarinės pagalbos teikimo komisijos posėdžio 2022-04-04 protokolą Nr. 1, Klaipėdos miesto savivaldybės taryba nusprendžia:.

 R. Taraškevičius mano, kad skiriama suma lėšų yra pakankama.

 S. Budinas sako, kad reikia pritarti pateiktai pagalbai. Galvoja, kad dar ateityje gali būti diskusijų dėl humanitarinės pagalbos. Mano, kad reikia įsivertinti savo galimybes ir ateinančią krizę.

 A. Vaitkus sako, kad neturėtų būti skiriama parama (lėšos) priklausomai nuo gyventojų skaičiaus. Klausia, kas nustatė paramos sumą 150 000 eurų, kodėl negali būti 500 000, kas nuo miesto biudžeto sudarytų tik 0,15 proc.?

 G. Neniškis paaiškina, kad KMSA siūlomą 150 000 eurų sumą galima skirti greitai, nekeičiant patvirtinto biudžeto.

 A. Vaitkus teigia, kad tada šiandien reikia pritarti tokiam sprendimo būdui (jis yra greitas ir galima greitai pervesti lėšas) ir siūlo priimti sprendimą - įpareigoti Savivaldybės administraciją kitam tarybos posėdžiui teikti siūlymus dėl papildomos pagalbos Odesos miestui (ar kitos humanitarinės pagalbos).

 R. Taraškevičius siūlo pritarti sprendimo projektui. Abejoja ar turime pritarti A. Vaitkaus siūlymui, nežinodami visos situacijos (kaip ženkliai mažės įmonių pajamos, pajamų surinkimas, koks bus projektų pabrangimas).

 A. Kaveckis mano, kad sprendimo projektą, dėl papildomos pagalbos, Savivaldybės administracija galėtų pateikti balandžio mėnesio tarybos posėdžiui.

 R. Taraškevičius teigia, kad pirmiausia Savivaldybės administracija turi įvertinti galimybes.

 S. Budinas siūlo prašyti Savivaldybės administracijos (įvertinus esamą situaciją) kitam komiteto posėdžiui pateikti informaciją apie galimą papildomą paramą.

 A. Vaitkus siūlo, įvertinus miesto biudžeto situaciją, kitam komiteto posėdžiui pateikti informaciją apie galimą papildomą finansinę paramą, o balandžio mėnesį pateikti tarybai konkrečius siūlymus.

 A. Barbšys siūlo ateiti į komitetą, pristatyti informaciją, o į kurią tarybą rengti sprendimo projektą – nutarti pagal poreikį.

 A. Kaveckis siūlo Įpareigoti Savivaldybės administraciją kitam komiteto posėdžiui pateikti, įvertinus situaciją, informaciją apie galimą papildomą humanitarinę paramą.

 NUTARTA:

 2.1. Pritarti pateiktam sprendimo projektui su siūlymu ištaisyti technines klaidas sprendimo projekte ir preambulę išdėstyti taip: Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos vystomojo bendradarbiavimo ir humanitarinės pagalbos įstatymo 10 straipsnio 2 ir 4 dalimis, 11 straipsnio 2 dalimi, Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo, patvirtinto Lietuvos Respublikos Vyriausybės 2014 m. kovo 26 d. nutarimu Nr. 278 „Dėl Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo“, 2 punktu ir atsižvelgdama į Odesos miesto tarybos vykdomojo komiteto 2022-03-03 prašymą Nr. 02.2-16вих /106, Lietuvos Respublikos užsienio reikalų ministerijos 2022-03-04 rekomendaciją teikti humanitarinę pagalbą Ukrainai ir Vystomojo bendradarbiavimo ir humanitarinės pagalbos teikimo komisijos posėdžio 2022-04-04 protokolą Nr. 1, Klaipėdos miesto savivaldybės taryba nusprendžia:.

 2.2. Įpareigoti Savivaldybės administraciją kitam komiteto posėdžiui pateikti, įvertinus situaciją, informaciją apie galimą papildomą humanitarinę paramą.

 Pritarta bendru sutarimu (A. Kaveckis, A. Vaitkus, A. Barbšys, V. Radvila, S. Budinas, R. Taraškevičius).

3. SVARSTYTA. Klaipėdos miesto savivaldybės tarybos 2019 m. birželio 20 d. sprendimo Nr. T2-183 „Dėl sutikimo perimti valstybės turtą ir jo perdavimo valdyti, naudoti ir disponuoti patikėjimo teise“ pakeitimas.

Pranešėjas – E. Simokaitis. Teigia, kad sprendimo projektas teikiamas, siekiant pakeisti Klaipėdos miesto savivaldybės tarybos 2019 m. birželio 20 d. sprendimo Nr. T2-183 „Dėl sutikimo perimti valstybės turtą ir jo perdavimo valdyti, naudoti ir disponuoti patikėjimo teise“ 1 punktą.

NUTARTA. Pritarti pateiktam sprendimo projektui bendru sutarimu (A. Kaveckis, A. Vaitkus, A. Barbšys, V. Radvila, S. Budinas, R. Taraškevičius).

4. SVARSTYTA. Savivaldybės būstų pardavimas.

Pranešėjas – E. Simokaitis. Teigia, kad šiuo sprendimu siekiama įgyvendinti savivaldybės būstų nuomininkų prašymus dėl leidimo įsigyti nuomojamus savivaldybei nuosavybės teise priklausančius būstus ir atlikti pardavimo procedūras.

A. Vaitkus prašo pateikti komiteto nariams STT išvadą dėl gyvenamųjų socialinių būstų Klaipėdos mieste.

E. Simokaitis pažadėjo komiteto nariams atsiųsti STT medžiagą.

NUTARTA. Pritarti pateiktam sprendimo projektui bendru sutarimu(A. Kaveckis, A. Vaitkus, A. Barbšys, V. Radvila, S. Budinas, R. Taraškevičius) .

5. SVARSTYTA. Klaipėdos miesto savivaldybės tarybos 2021 m. lapkričio 25 d. sprendimo Nr. T2-279 „Dėl Materialinės paramos įstatyme nenumatytais atvejais teikimo tvarkos aprašo patvirtinimo“ pakeitimas.

Pranešėja – A. Liesytė. Sako, kad sprendimo projektas teikiamas atsižvelgiant į Tarybos posėdžio (2021 m. sausio 20 d.) metu išsakytą Tarybos narių nuomonę, Materialinės paramos teikimo komisijos (toliau-Komisija) sudėtį tvirtinti Tarybos sprendimu, taip pat siekiant reglamentuoti Komisijos sudarymo laikotarpį ir Komisijos sudėties keitimo tvarką. Komisijos darbe dalyvauja 2 Sveikatos ir socialinių reikalų komiteto nariai, todėl Komisijos sudarymo laikotarpis siūlomas atsižvelgiant į Tarybos narių kadencijos laikotarpį. Komisijos sudėties keitimo tvarkos reglamentavimu siekiama nustatyti Komisijos sudėties keitimo tvarką keičiantis komisijos nariams.

NUTARTA. Pritarti pateiktam sprendimo projektui bendru sutarimu (A. Kaveckis, A. Vaitkus, A. Barbšys, V. Radvila, S. Budinas, R. Taraškevičius).

6. SVARSTYTA. Klaipėdos miesto savivaldybės tarybos 2014 m. balandžio 30 d. sprendimo Nr. T2-81 „Dėl išmokos dydžio seniūnaičiams nustatymo ir išmokų seniūnaičiams su jų, kaip seniūnaičių, veikla susijusioms išlaidoms apmokėti mokėjimo ir atsiskaitymo tvarkos aprašo patvirtinimo“ pakeitimas.

Pranešėjas – D. Petrolevičius. Pažymi, kad sprendimo projekto esmė ir tikslas – atsižvelgiant į Lietuvos Respublikos vietos savivaldos įstatymo 33 straipsnio 16 dalį, sprendimo projektu siekiama padidinti seniūnaičių išlaidų, susijusių su jo, kaip seniūnaičio, veikla savivaldybėje vieno mėnesio išmokos dydį – 70,00 Eur (buvęs išmokos dydis, galiojęs iki šio sprendimo projekto priėmimo – 50 eurų), bei Išmokų seniūnaičiams su jų, kaip seniūnaičių veikla susijusioms išlaidoms apmokėti mokėjimo ir atsiskaitymo tvarkos apraše numatyti, kad seniūnaičių išmokos, susijusios su seniūnaičių veikla, būtų mokamos tik seniūnaičiams, pateikusiems praėjusių kalendorinių metų seniūnaičio veiklos ataskaitą už pasibaigusį laikotarpį.

NUTARTA. Pritarti pateiktam sprendimo projektui (A. Kaveckis, A. Vaitkus, A. Barbšys, V. Radvila, S. Budinas, R. Taraškevičius).

7. SVARSTYTA. Atleidimas nuo socialinio būsto nuomos mokesčio mokėjimo.

Pranešėja – L. Murauskienė. Sprendimo projektu yra siūloma nuo 2022 m. kovo 1 d. iki 2022 m. gruodžio 31 d. atleisti nuo savivaldybės socialinio būsto nuomos mokesčio mokėjimo būsto nuomininkus Z. R., R. K., R. J. P.

NUTARTA. Pritarti pateiktam sprendimo projektui(A. Kaveckis, A. Vaitkus, A. Barbšys, V. Radvila, S. Budinas, R. Taraškevičius) .

8. SVARSTYTA. Pritarimas projekto „Žvejybos produktų iškrovimo vietos prie Pilies tilto Klaipėdoje įrengimas“ įgyvendinimui.

Pranešėja – E. Jurkevičienė. Teigia, kad teikiamu tarybos sprendimu prašoma pritarti BĮ „Klaipėdos paplūdimiai projekto „Žvejybos produktų iškrovimo vietos prie Pilies tilto Klaipėdoje įrengimas“ (toliau - Projektas) paraiškos teikimui ir finansavimui gauti pagal Lietuvos žuvininkystės sektoriaus 2014-2020 metų veiksmų programos pirmojo Sąjungos prioriteto „Aplinkosaugos požiūriu tvarios, efektyviai išteklius naudojančios, inovacinės, konkurencingos ir žiniomis grindžiamos žvejybos skatinimas“ priemonę „Žvejybos uostai, iškrovimo vietos, aukcionų patalpos ir priedangos. Investicijos į žvejybos uostų ir aukcionų patalpų infrastruktūros arba iškrovimo vietų ir priedangų gerinimą“.

A. Vaitkus klausia kokia infrastruktūra bus įrengta žvejybos produktų iškrovimo vietoje. Priminė, kad Seimo dauguma deklaravo, jog priekrantės žvejyba bus uždrausta. Teiraujasi ar nepadarysim klaidos teikdami tokią paraišką žvejybos produktų iškrovimo vietai įrengti?

O. Marinič trumpai pristato informaciją apie žuvų iškrovimo vietos įrengimą, prieplauką, elektros tinkų stotelę.

A. Barbšys sako, kad Jūrinė ir vidaus vandenų reikalų komisija yra pritarusi paraiškos teikimui ir tokiam sprendimui.

M. Rimeikis informuoja, kiek pagaunama žuvies priekrantės zonoje, kur ji iškraunama. Primena, kad uždrausta gaudyti menkę, o priekrantės žvejyba (paskutiniais duomenimis) nebus uždrausta.

NUTARTA. Pritarti pateiktam sprendimo projektui (A. Kaveckis, A. Vaitkus, A. Barbšys, V. Radvila, S. Budinas, R. Taraškevičius).

9. SVARSTYTA. Klaipėdos miesto savivaldybės tarybos 2016 m. kovo 31 d. sprendimo Nr. T2-79 „Dėl atstovų delegavimo į Klaipėdos miesto integruotos teritorijų vystymo programos įgyvendinimo koordinavimo grupę“ pakeitimas.

Pranešėja – E. Jurkevičienė. Sako, kad teikiamu tarybos sprendimo projektu atnaujinamas Klaipėdos miesto savivaldybės administracijos atstovų, deleguojamų į Klaipėdos miesto integruotos teritorijos vystymo programos įgyvendinimo koordinavimo darbo grupę, sąrašas. Kadangi Strateginio planavimo skyriaus vedėja Indrė Butenienė negali dalyvauti įgyvendinimo koordinavimo darbo grupėje, vietoje jos siūloma deleguoti vyr. patarėją Ričardą Zulcą.

NUTARTA. Pritarti pateiktam sprendimo projektui (A. Kaveckis, A. Vaitkus, A. Barbšys, V. Radvila, S. Budinas, R. Taraškevičius).

10. SVARSTYTA. Klaipėdos miesto savivaldybės infrastruktūros plėtros rėmimo programos 2021 metų lėšų panaudojimo **ataskaitos patvirtinimas.**

**Pranešėja – S. Kačerauskaitė.** 2021 m. sausio 1 d. įsigaliojo Lietuvos Respublikos savivaldybių infrastruktūros plėtros įstatymas (toliau – SIPĮ). Vadovaujantis šio įstatymo 12 straipsnio 10 ir 11 punktais, einamųjų metų pabaigoje infrastruktūros plėtros organizatorius parengia Programos ir jos administravimo lėšų panaudojimo ataskaitą ir pateikia ją tikrinti viešojo intereso įmonių audito įmonei ar auditoriui. Savivaldybės infrastruktūros plėtros rėmimo programos komisijai (toliau – Komisija) tikrinti Programos lėšų panaudojimo ataskaita pateikiama kartu su auditoriaus išvada. Komisija parengia išvadą dėl Programos lėšų panaudojimo pagrįstumo (atitikties priemonių planui ir Programos lėšų panaudojimo planui). Komisijai nustačius, kad Programos lėšos panaudotos pagrįstai, Programos lėšų panaudojimo ataskaita kartu su Komisijos išvada teikiama tvirtinti savivaldybės tarybai.

**NUTARTA.** Pritarti pateiktam sprendimo projektui bendru sutarimu (A. Kaveckis, A. Vaitkus, A. Barbšys, V. Radvila, R. Taraškevičius).

11. SVARSTYTA. Skolų už valstybinės žemės nuomą pripažinimas beviltiškomis ir jų nurašymas.

Pranešėja – K. Petraitienė. Teigia, kad sprendimo projekto esmė ir tikslas – pripažinti beviltiškomis valstybinės žemės nuomos mokesčio nepriemokas likviduotų ir iš Juridinių asmenų registro išregistruotų įmonių, įmonių, kurioms antstolio nustatytas skolų išieškojimo negalimumo aktas, fizinio asmens, kuriam antstolio patvarkymu atsisakyta priimti vykdomąjį dokumentą vykdyti ir jas nurašyti iš Klaipėdos miesto savivaldybės administracijos apskaitos, siekiant kaupti apskaitoje tikslią informaciją apie savivaldybės finansinę būklę, nepriemokas, kurios apskaitoje yra nuvertintos pagal viešojo sektoriaus apskaitos standartus.

R. Taraškevičius tam tikros įstatyminės nuostatos nepadeda kontroliuoti žemės nuomos mokesčio surinkimo. Mano, kad būtų tikslinga kreiptis į tam tikras ministerijas su pasiūlymais dėl tvarkos įvedimo išieškant skolas.

A. Vaitkus siūlo kreiptis į Savivaldybės administraciją ir paprašyti kitam komiteto posėdžiui pateikti veiksmų (priemonių) planą dėl efektyvesnio skolų išieškojimo. Siūlo kreiptis į centrines valdžios institucijas dėl tokio pobūdžio klausimų operatyvaus sprendimo.

A. Kaveckis prašo veiksmų planą pateikti gegužės mėnesį.

NUTARTA:

11.1 Pritarti pateiktam sprendimo projektui (A. Kaveckis, A. Vaitkus, A. Barbšys, V. Radvila, R. Taraškevičius).

11.2. Pateikti, gegužės mėnesio komiteto posėdžiui, veiksmų planą dėl efektyvesnio skolų išieškojimo.

12. SVARSTYTA. Klaipėdos miesto savivaldybės tarybos 2017 m. gruodžio 21 d. sprendimo Nr. T2-328 „Dėl Klaipėdos miesto savivaldybės neformaliojo vaikų švietimo lėšų skyrimo ir naudojimo tvarkos aprašo patvirtinimo“ pripažinimas netekusiu galios.

Pranešėja – L. Prižgintienė. Teigia, kad sprendimo projektas parengtas, atsižvelgiant į Neformaliojo vaikų švietimo programų finansavimo ir administravimo tvarkos aprašą, patvirtintą Lietuvos Respublikos švietimo, mokslo ir sporto ministro 2022 m. sausio 10 d. įsakymu Nr. V-46 „Dėl neformaliojo vaikų švietimo programų finansavimo ir administravimo tvarkos aprašo patvirtinimo“. Minėtame teisės akte atsisakyta nuostatos, įpareigojančios kiekvieną savivaldybę pasitvirtinti savo neformaliojo vaikų švietimo lėšų skyrimo ir naudojimo tvarką.

NUTARTA. Pritarti pateiktam sprendimo projektui (A. Kaveckis, A. Vaitkus, A. Barbšys, V. Radvila, R. Taraškevičius).

13. SVARSTYTA. Pritarimas dalyvauti „Tūkstantmečio mokyklų“ programoje partnerio teisėmis.

Pranešėja – L. Prižgintienė. Šis sprendimo projektas parengtas dėl Klaipėdos miesto savivaldybės (toliau – Savivaldybė) dalyvavimo partnerio teisėmis Plėtros programos, patvirtintos Lietuvos Respublikos Vyriausybės 2021 m. gruodžio 1 d. nutarimu Nr. 1016, pažangos priemonės Nr. 12-003-03-01-01 „Tūkstantmečio mokyklų“ programoje (toliau – Programa), patvirtintoje Lietuvos Respublikos švietimo, mokslo ir sporto ministro 2022 m. sausio 31 d. įsakymu Nr. V-137. Programos tikslas – iki 2030 metų kiekvienoje Lietuvos savivaldybėje sukurti integralias, optimalias ir kokybiškas ugdymo(si) sąlygas mokinių pasiekimų atotrūkiams mažinti.

NUTARTA. Pritarti pateiktam sprendimo projektui (A. Kaveckis, A. Vaitkus, A. Barbšys, V. Radvila, R. Taraškevičius).

14. SVARSTYTA. Sutikimas reorganizuoti Klaipėdos miesto savivaldybės biudžetinę įstaigą Klaipėdos lopšelį-darželį „Putinėlis“.

Pranešėja – L. Prižgintienė. Klaipėdos miesto savivaldybės tarybos 2020 m. gruodžio 23 d. sprendimu Nr. T2-300 buvo patvirtintas Klaipėdos švietimo įstaigų, įgyvendinančių ikimokyklinio ir priešmokyklinio ugdymo programas, 2021–2025 metų tinklo pertvarkos bendrasis planas (toliau – Tinklo pertvarkos bendrasis planas), kuriame buvo atlikta ugdymo prieinamumo, kokybės užtikrinimo ir žmogiškųjų bei materialinių sąlygų analizė ikimokyklinio ugdymo įstaigose ir mokyklose-darželiuose. Patvirtintame Tinklo pertvarkos bendrajame plane numatyta reorganizuoti Klaipėdos lopšelį-darželį „Putinėlis“, prijungiant jį prie lopšelio-darželio „Radastėlė“ nuo 2022 m. Tikslinga, kad po reorganizavimo veiksianti įstaiga pradėtų savo veiklą nuo rugsėjo 1 d.

NUTARTA. Pritarti pateiktam sprendimo projektui (A. Kaveckis, A. Vaitkus, A. Barbšys, V. Radvila, R. Taraškevičius).

15. SVARSTYTA. Sutikimas reorganizuoti Klaipėdos miesto savivaldybės biudžetinę įstaigą Klaipėdos darželį „Gintarėlis“.

Pranešėja – L. Prižgintienė. Klaipėdos miesto savivaldybės tarybos 2020 m. gruodžio 23 d. sprendimu Nr. T2-300 buvo patvirtintas Klaipėdos švietimo įstaigų, įgyvendinančių ikimokyklinio ir priešmokyklinio ugdymo programas, 2021–2025 metų tinklo pertvarkos bendrasis planas (toliau – Tinklo pertvarkos bendrasis planas), kuriame buvo atlikta ugdymo prieinamumo, kokybės užtikrinimo ir žmogiškųjų bei materialinių sąlygų analizė ikimokyklinio ugdymo įstaigose ir mokyklose-darželiuose. Patvirtintame Tinklo pertvarkos bendrajame plane numatyta reorganizuoti Klaipėdos darželį „Gintarėlis“, prijungiant jį prie Klaipėdos lopšelio-darželio „Giliukas“ nuo 2022 m. Tikslinga, kad po reorganizavimo veiksianti įstaiga pradėtų savo veiklą nuo rugsėjo 1 d.

NUTARTA. Pritarti pateiktam sprendimo projektui (A. Kaveckis, A. Vaitkus, A. Barbšys, V. Radvila, R. Taraškevičius).

16. SVARSTYTA. Sutikimas reorganizuoti Klaipėdos miesto savivaldybės biudžetines įstaigas Klaipėdos lopšelį-darželį „Pingvinukas“ ir Klaipėdos lopšelį-darželį „Vėrinėlis“.

Pranešėja – L. Prižgintienė. Klaipėdos miesto savivaldybės tarybos 2020 m. gruodžio 23 d. sprendimu Nr. T2-300 buvo patvirtintas Klaipėdos švietimo įstaigų, įgyvendinančių ikimokyklinio ir priešmokyklinio ugdymo programas, 2021–2025 metų tinklo pertvarkos bendrasis planas (toliau – Tinklo pertvarkos bendrasis planas), kuriame buvo atlikta ugdymo prieinamumo, kokybės užtikrinimo ir žmogiškųjų bei materialinių sąlygų analizė ikimokyklinio ugdymo įstaigose ir mokyklose-darželiuose. Patvirtintame Tinklo pertvarkos bendrajame plane numatyta reorganizuoti sujungimo būdu Klaipėdos lopšelį-darželį „Pingvinukas“ ir lopšelį-darželį „Vėrinėlis“ nuo 2022 m. Tikslinga, kad po reorganizavimo veiksianti įstaiga pradėtų savo veiklą nuo rugsėjo 1 d.

NUTARTA. Pritarti pateiktam sprendimo projektui (A. Kaveckis, A. Vaitkus, A. Barbšys, V. Radvila, R. Taraškevičius).

 Posėdis baigėsi 16.00 val.

Posėdžio pirmininkas Aidas Kaveckis

Posėdžio sekretorė Lietutė Demidova